كان في راجل مش بيعرف ينام كويس عشان كان خايف إن في حد غريب تحت سريره. كان فاكر إنه أول ما ينام، الغريب ده هيطلع من تحت السرير ويسرقه. وكان قلقان إن الغريب ده ممكن حتى يقتله!
كل ليلة، بعد ما يدخل السرير، الراجل كان لازم يقوم تاني ويبص تحت السرير. ما كانش في حد هناك أبداً، بس أول ما يرجع السرير تاني، كان لازم يقوم ويبص تحت السرير تاني. الموضوع ده كان بيستمر لساعات لحد ما في الآخر كان بينام من التعب.
جه الوقت اللي الراجل ده اتجوز فيه. ما قالش لمراته عن مخاوفه بس هي عرفت بسرعة لأنه كان بيسهرها طول الليل.
"لازم تروح لدكتور،" قالتله. "هيعالجك من الخوف السخيف ده."
الراجل عمل زي ما مراته قالتله. راح للدكتور وحكاله مشكلته، والدكتور قاله، "أقدر أعالجك، بس ده هياخد حوالي سنتين. لازم تيجي تشوفني مرتين في الأسبوع. وتكلفة كل زيارة هتكون 75 $."
في اليوم التاني الراجل اتصل بالدكتور وقاله، "مش هحتاج أزورك تاني. أنا خلاص اتعالجت."
الدكتور اتفاجئ. "إزاي؟" سأله. "مين اللي عالجك؟"
"مراتي هي اللي عالجتني،" قال الراجل. "لما قولتلها إنت كنت هتاخد كام، قطعت رجلين السرير."
الدكتور كان هياخد كام في الأسبوع؟
75 $. 175 $. 150 $. 300 $.